CELEX: 62012TN0065
Language: lt
Date: 2012-02-16 00:00:00
Title: Byla T-65/12 P: 2012 m. vasario 16 d. Guido Strack pateiktas apeliacinis skundas dėl 2011 m. gruodžio 7 d. Tarnautojų teismo nutarties byloje F-44/05 Strack prieš Komisiją

21.4.2012   
            
            
               LT
            
            
               Europos Sąjungos oficialusis leidinys
            
            
               C 118/27
            
         2012 m. vasario 16 d. Guido Strack pateiktas apeliacinis skundas dėl 2011 m. gruodžio 7 d. Tarnautojų teismo nutarties byloje F-44/05 Strack prieš Komisiją
   
   (Byla T-65/12 P)
   2012/C 118/46
   Proceso kalba: vokiečių
   
      Šalys
   
   
      Apeliantas: Guido Strack (Kelnas, Vokietija), atstovaujamas advokato H. Tettenborn
   
      Kita proceso šalis: Europos Komisija
   
      Reikalavimai
   
   Apeliantas Bendrojo Teismo prašo:
   
               —
            
            
               Panaikinti 2011 m. gruodžio 7 d. Europos Sąjungos tarnautojų teismo (antroji kolegija) nutartį byloje F-44/05 RENV.
            
         
               —
            
            
               Remiantis prašymu, kurį ieškovas išdėstė byloje F-44/05 RENV pateikto 2011 m. vasario 21 d. rašto 1 punkto A.4. ir pagrindė šio rašto 78-85 punktuose, priteisti iš kitos proceso šalies sumokėti ieškovui mažiausiai 2 500 eurų žalos atlyginimą dėl per ilgo bylos nagrinėjimo pagal EŽTK 6 straipsnį.
            
         
               —
            
            
               Priteisti iš Komisijos visas bylinėjimosi išlaidas, susijusias su šiuo apeliaciniu skundu.
            
         
      Apeliacinio skundo pagrindai ir pagrindiniai argumentai
   
   Grįsdamas apeliacinį skundą apeliantas remiasi keturiais pagrindais.
   
               1.
            
            
               Pirmasis apeliacinio skundo pagrindas: pagal įstatymą įsteigto teismo principo, Europos žmogaus teisių konvencijos (toliau — EŽTK) 6 straipsnio 1 dalies, Europos Sąjungos Pagrindinių teisių chartijos (toliau — Chartija) 47 straipsnio 2 dalies ir Europos Sąjungos Teisingumo Teismo statuto I priedo 4 straipsnio 4 dalies pažeidimai.
               Šiuo aspektu apeliantas priekaištauja, kad byla pirmiausia buvo paskirta kitai Tarnautojų teismo kolegijai ir vėlesniam perskyrimui trūko reikiamo teisinio pagrindo.
            
         
               2.
            
            
               Antrasis apeliacinio skundo pagrindas: Teisingumo Teismo statuto I priedo 8 straipsnio 2 dalies ir kartu Tarnautojų teismo procedūros reglamento 73 straipsnio pažeidimai.
               Šiuo aspektu apeliantas priekaištauja, kad atsižvelgiant į pagrindinę bylą ne dėl ieškinio, o tik dėl vėliau pateiktame rašte pateikto apelianto reikalavimo, kuriam trūko savarankiškumo ir jo nebuvo galima atskirti, nebuvo galima priimti atskirtos nutarties perduoti bylą.
            
         
               3.
            
            
               Trečiasis apeliacinio skundo pagrindas: Teisingumo Teismo statuto I priedo 8 straipsnio 2 dalies ir Tarnautojų teismo procedūros reglamento 73 straipsnio pažeidimai.
               Apeliantas dar tvirtina, kad teisinis ginčas kilo dėl apelianto tarnybos santykių, kurie pagal Teisingumo Teismo statuto I priedo 8 straipsnio 2 dalį patenka į Tarnautojų teismo kompetenciją.
            
         
               4.
            
            
               Ketvirtasis apeliacinio skundo pagrindas: EŽTK 6 straipsnio 1 dalies ir Chartijos 47 straipsnio pažeidimai.
               Galiausiai apeliantas priekaištauja, kad Tarnautojų teismas dėl savo proceso tvarkos pažeidė teisės būti išklausytam ir rungtyninio proceso principus ir neteisingai vertini apeliantą.